ข่มขู่ให้คนอื่นตกใจกลัวมีความผิดตามกฎหมายอย่างไรบ้าง
เมื่อเกิดปัญหา หลายคนไม่สามารถยับยั้งอารมณ์ได้ ในบางสถานการณ์อาจรุนแรงถึงขั้นทำร้ายร่างกายหรือมากกว่านั้น แม้มีการด่าทอหรือชอบขู่ โดยคู่กรณีที่มีอาวุธเผลอพูดข่มขู่ เช่น “เดี๋ยวฆ่าให้ตาย” หรือ “เดี๋ยวยิงทิ้งเลย” ซึ่งการข่มขู่นี้อาจเข้าข่ายเป็นความผิดตามประมวลกฎหมายอาญา มาตรา 392 ผู้ใดทำให้ผู้อื่นเกิดความกลัวหรือความตกใจ โดยการขู่เข็ญ ต้องระวางโทษจำคุกไม่เกิน 1 เดือน หรือปรับไม่เกิน 10,000 บาท หรือทั้งจำทั้งปรับ